കലാകാരനാണെങ്കില് മര്യാദ വേണമെന്ന പിസി ജോര്ജിന്റെ പ്രസ്താവനയ്ക്ക് മറുപടിയുമായി ജയസൂര്യകിടിലന് മറുപടിക്ക് കയ്യടിച്ച് സോഷ്യല് മീഡിയ ജയസൂര്യ നായകനാവുന്ന നാദിര്ഷ ചലച്ചിത്രം ഈശോ യുടെ പേരുമായി ബന്ധപ്പെട്ട് വിവാദങ്ങള് കനക്കുകയാണ് .ഈ സാഹചര്യത്തില് പി.സി ജോര്ജിന് മറുപടിയുമായി രംഗത്ത് വന്നിരിക്കുകയാണ് ജയസൂര്യ. ജോര്ജേട്ടന് എത്രയോ തവണ എം.എല്.എയായ വ്യക്തിയല്ലേ, എല്ലാവരും കൂടി വോട്ട് ചെയ്തല്ലേ ജോര്ജേട്ടന് എം.എല്.എയായതെന്ന് ജയസൂര്യ ചോദിച്ചു. എന്നാല് അങ്ങനെ തന്നെയാണ് താന് ജയിച്ചുവന്നതെന്നും താന് മുസ്ലിമും ഹിന്ദുവും ക്രിസ്ത്യാനിയുമാണെന്നും തനിക്ക് വര്ഗീയതയില്ലെന്നും പറഞ്ഞു . ഇങ്ങനെ തന്നെയാണ് ഓരോ കലാകാരനെന്നും സിനിമ കണ്ടിട്ട് മര്യാദ തീരുമാനിക്കാമെന്നും അതിനു മുമ്ബ് പറയുന്നത് ശരിയല്ലെന്നുമായിരുന്നു ജയസൂര്യ പ്രതികരിച്ചത്. പുതിയ സിനിമയായ ഈശോയുടെ പേര് മാറ്റണമെന്ന കടുത്ത താക്കീതുമായി പിസി ജോര്ജ് രംഗത്ത് വന്നിരുന്നു. സിനിമയിലെ പ്രധാന നടനായ ജയസൂര്യയോട് നേരിട്ടാണ് ഈ ആവശ്യം ഉന്നയിച്ചിരിക്കുന്നത്. ക്രൈസ്തവ സമുദായത്തെ സംബന്ധിച്ചിടത്തോളം സിനിമയുടെ പേര് അംഗീകരിക്കാന് സാധിക്കില്ലെന്ന് പിസി ജോര്ജ്ജ് വ്യക്തമാക്കി. ആ പേരങ്ങ് മാറ്റെന്ന്. ആ പേര് മാറ്റിയിട്ട് നല്ലൊരു പേരിട്ട് തുടങ്ങണം. അതില് ആര്ക്ക് തര്ക്കം എന്നാണ് പിസി ജോര്ജ് വ്യക്തമാക്കുന്നത്. അതില് നല്ലത് കാണുമ്ബോള് എല്ലാവരും പറയും നല്ല സിനിമായെന്ന്. ക്രൈസ്തവ സമൂഹത്തെ സംബന്ധിച്ചിടത്തോളം ഈ പേര് അംഗീകരിക്കാന് കഴിയില്ല.അത് പറയുമ്ബോള് നിങ്ങള് വിപ്ലവം പറഞ്ഞിട്ട് കാര്യമില്ല. കലാകാരനാണെങ്കില് മര്യാദ വേണമെന്നും പിസി ജോര്ജ്ജ് തുറന്നടിച്ചു. സിനിമയുടെ പേര് സംബന്ധിച്ച് നേരത്തെ പിസി ജോര്ജ്ജ് പ്രതികരണം നടത്തിയിരുന്നു. സിനിമ പുറത്തിറക്കാമെന്ന് നടനും സംവിധായകനുമായ നാദിര്ഷ വിചാരിക്കണ്ട. സിനിമ തിയേറ്ററുകളില് പ്രദര്ശിപ്പിക്കാന് അനുവദിക്കില്ല എന്ന ഭീഷണി പിസി ജോര്ജ് ഉയര്ത്തിയിരുന്നു. സിനിമ പുറത്തിറക്കിയാല് വലിയ പ്രത്യാഘങ്ങള് നേരിടേണ്ടി വരും. നാദിര്ഷയെയും കൂട്ടരെയും വിടില്ലെന്നും പിസി ജോര്ജ് തുറന്നടിച്ചിരുന്നു. നാദിര്ഷയെ പോലൊരാള് ഇങ്ങനെ ചെയ്തല്ലോ എന്ന് ഓര്ക്കുമ്ബോഴാണ് വിഷമം. ഇന്നും ഇന്നലെയുമായി ആരംഭിച്ച കാര്യമല്ല ഇത്. ക്രിസ്ത്യന് വിഭാഗത്തെ അപമാനിക്കണമെന്ന നിര്ബന്ധബുദ്ധിയോടെ ഇറങ്ങിത്തിരിച്ച കുറച്ച് സിനിമാക്കാരുണ്ട്. ഇത് സംബന്ധിച്ച് കുറച്ച് നാളുകളായി എനിക്ക് പരാതികള് ലഭിക്കുന്നുണ്ട്. വൃത്തിക്കെട്ട അനീതിയാണിത്. ചോദിക്കാനും പറയാനും ആരുമില്ലെന്ന തോന്നലാണ് ഇത്തരക്കാര്ക്കെന്നും പി സി ജോര്ജ്ജ് പറഞ്ഞിരുന്നു.